runetrust/blame-folketinget-dk huggingface dataset:
Lene Espersen (KF), 2008-01-18:
Jeg har ikke på stående fod helt styr på, hvor mange lande dernede vi overhovedet har lavet nogle aftaler med, men hvis man kan forestille sig et sydamerikansk land, hvor en person begår drab og så flygter til Danmark, kunne man så forestille sig den situation, at vi fra dansk side skulle sige, at vi ikke har lavet nogen udleveringsoverenskomst med f.eks. Brasilien, og det så ville sige, at drabsmænd bare kunne flygte til Danmark, for så ville de aldrig blive udleveret til strafforfølgning?
Karina Lorentzen Dehnhardt (SF), 2021-03-05:
Jeg kan bl.a. fortælle om en sag, jeg er stødt på for nylig, hvor personer tilknyttet afdelinger for autisme i Region Midtjylland har oplevet at få deres personlige oplysninger lokket ud af sig af svindlere og telefonsælgere, så de kunne misbruge dem til at lave køb og abonnementer i deres navn.
Lene Espersen (KF), 2005-11-16:
Jeg må konkludere, at det er nemmere for hr. Rune Lund at skifte publikum end at skifte repertoire, for det er det samme spørgsmål, der er blevet stillet til samtlige ordførere, men jeg er meget glad for at få det spørgsmål, for der er ingen, der har sat hr. Rune Lund på plads, og det får jeg så lejlighed til nu.
Sofie Carsten Nielsen (RV), 2021-04-13:
Og jeg er rigtig glad for, at Radikale Venstre har kunnet holde regeringen fast på begge de her spor, nemlig at der både bliver tilført mennesker til økonomien, for det er det, der skal sikre, at den er langsigtet og holdbar, og at vi samtidig sikrer – og det ene skal jo sikre det andet – at vi kan investere i uddannelse og opkvalificering.
Morten Østergaard (RV), 2015-04-14:
Og jo mere den tager udgangspunkt i den enkelte, og jo mindre man sidder og kigger ned i papirerne, tabellerne, reglerne og reglementerne, desto større er chancerne for, at man opnår det, der burde være pointen, nemlig at få folk i arbejde i stedet for at være på offentlig forsørgelse.
Line Barfod (EL), 2005-05-12:
Vil De Radikale afvise at skære i sociale ydelser og genoverveje de nedskæringer, man var med til i »Flere i arbejde«, som bl.a. betyder, at unge på kontanthjælp, når de har betalt deres boligudgifter, har 1.500 kr. tilbage om måneden til mad og tøj og alting, hvad det er umuligt at leve for i det danske samfund, hvis ikke man har en familie, der indimellem kommer med mad?
Claus Hjort Frederiksen (V), 2010-04-29:
Derfor vil vi konsolidere med 24 mia. kr. i 2011, 2012 og 2013; de 13,5 mia. kr. for at holde de offentlige udgifter i ro og resten, 10,5 mia. kr., vil vi fremlægge i finansloven.
Morten Helveg Petersen (RV), 1999-03-02:
Men det er en glæde for mig og forhåbentlig for alle parter i sagen, at der for nylig er indgået den brede aftale med deltagelse af stort set alle Folketingets partier, som adskillige ordførere før mig også har nævnt, og som sikrer ensartede og rimelige erstatningsvilkår for alle Boneloc-opererede patienter i henhold til patientforsikringsloven.
Mai Villadsen (EL), 2024-10-11:
For virkeligheden er jo nu den, at der kommer til at være forældre, som bor i fattige kommuner, og som ikke længere får ret til en deltidsplads, hvorimod der vil være forældre, der bor i rigere og mere velstående kommuner, som har en ret til det, og det er en skævhed, som jeg egentlig ikke troede Socialdemokratiet kunne bakke op om.
Josephine Fock (ALT), 2017-01-13:
Men det er gennemsigtigheden, jeg sigter til, i forhold til at vi har de samme rammer og følger de samme regler, som man gør på resten af arbejdsmarkedet, f.eks. i forhold til modregning, og i forhold til at vi kunne få en arbejdsmarkedspension og ikke en tjenestemandspension.
Bent Bøgsted (DF), 2002-11-18:
Til fru Line Barfod vil jeg sige, at det jo er sådan, at unge under 25 år, der ikke er i stand til at tage et job eller ikke er i stand til at tage en uddannelse, kan få et behovsbestemt beløb op til den hidtidige ydelse, de har fået i forbindelse med ungeindsatsen.
Jakob Sølvhøj (EL), 2020-12-08:
Nej, det er det ikke, for de praksisundersøgelser, som Ankestyrelsen laver, viser jo – og her vil jeg godt citere Advokatsamfundet som troværdig kilde – at der er næsten lige så mange fejl i sager, der ikke påklages, som i dem, der påklages.
Alexander Ryle (LA), 2024-04-04:
Er ordføreren enig i det forslag, der kom fra hr. Morten Messerschmidt lidt tidligere, i forhold til at man måske kunne dele det op, sådan at vi har én ting, hvor vi stemmer om det, der kommer som et minimum fra EU, og så kan man derudover stemme om de ting, der er lagt op til i forhold til overimplementering?
Pernille Skipper (EL), 2015-11-12:
Jeg ville i al stilfærdighed høre hr. Kenneth Kristensen Berth, om ikke han er enig med mig i, at det er en lille smule problematisk, at De Konservatives ordfører står nede på sin plads og fremlægger De Konservatives forslag og dermed også, hvad kan man sige, fratager os andre muligheden for at stille den konservative ordfører spørgsmål i sagen.
Kirsten Normann Andersen (SF), 2020-11-13:
Forslaget handler om, at vi ikke skal have producenter, der underbyder hinanden for at tiltrække nye unge, altså simpelt hen sælger cigaretter uden at sørge for, at de i det mindste har deres egne produktionsomkostninger og deres egne distributionsomkostninger dækket ind, for på den måde i virkeligheden at erobre markeder, hvor de så også i fremtiden kan tiltrække nye unge.
Simon Emil Ammitzbøll (RV), 2008-01-18:
For Det Radikale Venstre er Danmarks Radio en af de vigtigste kulturinstitutioner overhovedet, og vi har med bekymring set på den udvikling, der har været i DR's økonomiske situation det seneste år eller lidt mere - hvor milliarderne jo stort set er rullet ned i et stort, sort hul ude i Ørestaden.
Martin Lidegaard (RV), 2006-12-07:
Jeg håber, hr. Ole Sohn tilgiver, at jeg fortsætter lidt i sammen spor, for jeg tror virkelig, vi er mange, der er meget, meget interesserede i, at sløret bliver løftet for den hemmelige aftale, der er indgået mellem S og SF, og som gør, at hr. Villy Søvndal nu har fået tilnavnet »Mr. Skattestop« her på Christiansborg.
Villy Søvndal (SF), 2010-06-02:
Det bliver ikke smertefrit, for der findes ikke længere smertefrie veje ud af krisen, men det er en fair løsning, som respekterer de danske værdier om at løfte i flok og lade de stærkeste bære mest, og som sikrer, at vi kan undgå de massive besparelser på børne- og ældreområdet, som mange kommuner tvinges til at gennemføre.
Tove Videbæk (KRF), 2003-02-28:
Men der er dilemmaer, som det her forslag berører, og flere af de dilemmaer har sundhedsministeren også været inde på. Det, som er hovedproblemet for Kristeligt Folkeparti i det her forslag, er, at det på trods af alle gode hensigter er og bliver fixerum, vi snakker om, altså et sted, hvor man frit kan sprøjte narkotika i sig.
Ole M. Nielsen (KRF), 2002-02-27:
Det interessante er, at siden vi fremsatte det her lovforslag første gang, har vi fået en række henvendelser dels fra politifolk og dels fra havnemestre om, at de faktisk har brug for det forslag her, fordi de så har lettere ved at gribe ind og gøre noget, når de har mistanke om, at der er brug for det.
Elisabeth Arnold (RV), 2002-03-18:
Det bliver i hvert fald en opgave at se, hvordan det kommer til at virke i praksis - om det vil være bevillinger, der rent faktisk ikke bliver givet til værtshusholdere, som stadig væk skænker stærke varer ud til unge eller til berusede unge, og om der vil kunne ses en skærpet kurs over for værtshusholdere i de områder af storbyerne, hvor der er meget vold.
Hans Christian Schmidt (V), 2002-03-14:
Fakta er jo, at hvis man går ind og kigger på, hvordan denne Vandfonds midler er blevet anvendt, altså de, der kom i spil - problemet var jo, at vi havde afløbsproblemer, uden at jeg skal gøre det populistisk og sige afløbsproblemer her, for det havde vi - så gik de jo ikke til at lave nye brønde.
Line Barfod (EL), 2009-03-27:
Mener hr. Jens Vibjerg virkelig, at det er udtryk for, at alt er rosenrødt og det hele går godt, eller mener hr. Jens Vibjerg faktisk, at der er brug for, at vi gør det bedre og sikrer, at der ikke er mennesker i Danmark, der bliver budt den slags vilkår, og sikrer, at virksomheder ikke kan slippe af sted med konstant bare at få nye underentreprenørstråmandsfirmaer ind, som snyder samfundet?
Aase D. Madsen (DF), 2003-10-23:
Når man er SF'er, fra Socialistisk Folkeparti, har man jo ikke de store hensyn at tage til statens værdier, økonomisk ansvarlighed, ansvarlighed over for det firma, der er i Nordsøen, som vi fra Dansk Folkeparti er uendelig glade for og synes har gjort et godt og dygtigt stykke arbejde.
Line Barfod (EL), 2005-05-19:
Det, vi ønsker, er, at det, som kommunalbestyrelserne i dag laver, hvor kommunalbestyrelserne skal godkende virksomhedsplaner, udviklingsplaner, læreplaner, og hvad det alt sammen hedder, for skoler, daginstitutioner osv., i stedet for at være i en central kommunalbestyrelse skal ud i lokalområdet, så man lokalt får den myndighed, som i dag ligger i kommunalbestyrelsen på lige præcis det her område, hvor der skal godkendes udviklingsplaner for lokalområdet.
Benedikte Kiær (KF), 2012-04-20:
Som sagt vil det være vores fokusområde i den videre behandling af lovforslaget, ligesom vi også ønsker at få belyst, hvordan det kan være, at man ikke følger ekspertudvalgets anbefalinger om et klagegebyr på 800 kr. for alle, men har valgt at sætte det ned til 500 kr. for alle.
Per Clausen (EL), 2011-02-04:
Jeg ville bare være fuldstændig sikker på, at hr. Eyvind Vesselbo stadig væk erkender, at det måske alligevel ikke er sådan fuldstændig ligegyldigt, hvor ofte man sprøjter, og ikke er fuldstændig ligegyldigt, hvor meget man sprøjter, men det stadig væk spiller en rolle, fordi det så også giver mening, at miljøministeren har undladt at følge et forslag fra Landbrug & Fødevarer i forhold til det her lovforslag, nemlig et forslag om, at man fuldstændig skulle droppe henvisningen til, at det handler om at reducere mængden af pesticider.
Søren Pind (V), 2016-10-26:
Og hvis det er sådan, at politiet bliver bedre af større og styrkede enheder, som det jo f.eks. skete i Nordjylland, hvor man, da man så antallet af indbrud stige, samlede folk i større efterforskningshold – folk, der skulle efterforske de her indbrud – og så faldt det, så må jeg jo drage konsekvensen af det.
Anne-Mette Winther Christiansen (V), 2011-01-18:
Jeg mener ikke, at vi fra Christiansborg skal opstille alle mulige blokeringer for, at man kan arbejde ude i den kommunale virkelighed, og jeg mener derfor, at det er fair nok, at de undersøger de muligheder, de har, og at de finder de løsninger, de har behov for.
Susanne Zimmer (UFG), 2021-03-23:
Folketinget skal efter vores ønske pålægge regeringen inden udgangen af folketingsåret 2020-21 at tage de nødvendige initiativer til at sidestille taksten for den skattefri kørselsgodtgørelse ved arbejdsrelateret brug af cykel med taksten ved anvendelse af bil.
Ole Stavad (S), 2003-04-02:
Men problemet med kun at se kommunerne under ét er jo, at regeringen har fjernet de redskaber, der gjorde det muligt ansvarligt at se kommunerne under ét. Hidtil har det jo været sådan, at når vi har set kommunerne under ét, så havde kommunerne muligheder for, hvis det gav fuldstændig uacceptable vilkår, at ændre på skatten.
Eyvind Vesselbo (V), 2004-01-22:
Så er det jo interessant at høre fru Inger Bierbaum stå her og sige, når nu jeg argumenterer med, at jeg har fået at vide af eksperterne i Miljøstyrelsen, at det her er de i tvivl om, og at de derfor ikke kan anbefale, at vi gør det, at så er det også galt.
Margrethe Vestager (RV), 1999-04-14:
Alle medlemmer af folkekirken har pligt til at betale kirkeskat, og derfor er det rimeligt og rigtigt, at kirkeskattemidlerne kun bruges til kirkelige formål og dermed til at betale de udgifter, der er forbundet med det officielt folkekirkelige, dvs. kirker og andre bygninger, kirkegårde, medarbejdere og det folkekirkelige liv.
Lene Espersen (KF), 2009-04-14:
Vi er ikke færdige med at afgøre, præcis hvordan ordningen skal skrues sammen, men jeg vil gerne her tilkendegive, at der vil blive fremsat et lovforslag i næste folketingssamling, med henblik på at det kan træde i kraft, samtidig med at det her foreliggende lovforslag træder i kraft den 1. januar 2010.
Inge-Lene Ebdrup (V), 2003-10-23:
Da Venstres ordfører, hr. Kristian Jensen, ikke kan være til stede i dag, skal jeg på Venstres vegne sige følgende: Dette beslutningsforslag omhandler den rådsafgørelse om ændret stemmevægt i den Europæiske Centralbanks Styrelsesråd, som blev vedtaget den 21. marts, og som Venstre allerede tidligere i Folketingets Europaudvalg havde meddelt sin støtte til.
Kim Andersen (V), 2010-11-23:
Hr. Simon Emil Ammitzbøll nævner også de offentligt ansattes ytringsfrihed, og hvor vi måske, når vi snakker om blasfemiparagraffen og racismeparagraffen, er ude på en noget teoretisk sejlads i forhold til de reelle vilkår her i vores land, ja, så er der måske lidt mere substans i problematikken om de offentligt ansatte og deres ytringsfrihed. Ministeren redegjorde for det oplysningsarbejde og udredningsarbejde, som er pågået i VK-regeringens tid om det spørgsmål, og der er jo ingen som helst tvivl om, at offentligt ansatte, uanset hvor de er, i henhold til grundloven, men også mere specifikke regler, har deres ytringsfrihed.
Katrine Robsøe (RV), 2023-11-23:
Jeg forstår regeringens sådan meget lavpraktiske begrundelse for, at det her lovforslag er fremsat nu, men jeg må også bare henvise til, at der er gang i finanslovsforhandlinger, og derfor vil vi i Radikale Venstre tage stilling til det konkrete forslag, når de forhandlinger er afsluttet, fordi det jo indgår som en del af de forhandlinger.
Anne Baastrup (SF), 2002-05-28:
Et af de problemer, som vi ser med terrorismebestemmelsen, er naturligvis, at ud over at den er upræcis og vag, har vi også være opmærksomme på professor Ole Espersens henvendelse, hvor han meget klart påpeger, at der er problemer forbundet med, at det er en politisk afgørelse, hvorvidt der skal rejses sager efter § 114. Et andet problem, som også ligger i lovforslaget, er, at man i virkeligheden kan stå i en situation, hvor det bliver meget, meget svært at turde indsamle penge til frihedsbevægelser rundtomkring i verden.
Rasmus Stoklund (S), 2022-03-16:
Jeg vil blot høre, om ordføreren kan bekræfte, at det har man under skiftende regeringer gjort i Danmark siden 1992, og at det derfor ikke er sådan, som man måske kunne få indtryk af, når man læser nogle af de udtalelser, nemlig at det her er en praksis, der er opfundet i løbet af den sidste uges tid.
Bjarne Laustsen (S), 2004-05-25:
fra AF om, at han skal møde til samtale, og at han skal underskrive en jobplan, for ellers kan han ikke få jobbet. Det er jo et job, han selv har fundet, arbejdsformidlingen har slet ikke været involveret i det, men det viser sig, at arbejdsformidlingen har en aftale med den pågældende virksomhed om, at bare det er nogle, der er arbejdsløse, kan man få tilskud til dem, uanset hvor lang tid
Holger K. Nielsen (SF), 2000-08-24:
I betragtning af, at eksempelvis statsministeren før sidste folketingsvalg gav et klokkeklart løfte på et møde med Venstres formand om, at hvis han blev genvalgt som statsminister, ville der ikke komme en folkeafstemning om de danske undtagelser, er det udtryk for, at man endnu en gang fra regeringens side løber om hjørner med vælgerne, løber fra
Hans Andersen (V), 2020-03-31:
Kassedamen, som plejer at være eksemplet, skal, når vi taler om dem, der gør en ekstra indsats, i hvert fald have en tak med på vejen; det skal alle dem, som bidrager til at få essentielle processer i samfundet til at køre som smurt, og også dem, som tager sig af vores syge og coronasmittede.
Halime Oguz (SF), 2021-04-21:
Nummer to er, at jeg simpelt hen ikke forstår, at et parti, som bryster sig af at være socialistisk og går meget ind for det forebyggende arbejde, går meget ind for, at vi har områder i det her samfund, som både er socialt og kulturelt bæredygtige, kan sidde og modsætte sig de her udviklingsplaner – de her udviklingsplaner, som netop har til formål at give børn og unge en bedre fremtid, men som også skaber en mangfoldighed i vores samfund.
Aaja Chemnitz Larsen (IA), 2021-05-18:
IA deler ønsket om, at det nordisk-arktiske er noget, vi får lidt højere op på dagsordenen, og jeg synes sådan set også, at der er noget fakta, der underbygger det, for det er sådan, at det er fem nordiske lande, som sidder med i Arktisk Råd, ud af de otte arktiske lande.
Tom Behnke (KF), 2007-03-22:
Dette omklædningsrum ønsker vi at inddrage i overvågningen, således at røveren enten bliver filmet med sit ansigtstræk og dermed meget nemmere kan blive fundet frem til igen, eller at røveren er tvunget til at maskere sig, allerede inden han når frem til banken, med det sikre resultat, at borgere, der ser en maskeret mand på vej ind i en bank, selvfølgelig ringer til politiet.
Svend Erik Hovmand (V), 2004-02-04:
Jeg undrer mig over, at et parti som f.eks. Det Radikale Venstre, som jo altid har været meget, meget påpasselig med det enkelte menneskes rettigheder, og at retssikkerhedsreglerne er overholdt, er med på det. At Socialdemokratiet måske er med af taktiske og politiske grunde, det er o.k.
Kristian Jensen (V), 2006-02-07:
Derfor er det netop sådan, at den rapport, som Rigsrevisionen har lavet om indsatsen, anerkender de initiativer, der er taget, og roser de initiativer, der er taget, og faktisk peger i retning af, at man fremadrettet skulle tage præcis nogle af de initiativer, der ligger i den samling af forslag, som L 145 udgør.
Morten Messerschmidt (DF), 2009-02-19:
Så er der nogen, der siger: Men hvad så i EU-systemet - det kan jo ikke være rigtigt, at alle bare dækker over hinanden, og at alle har en interesse i, at ingen ved noget som helst; det kan jo ikke være rigtigt, at der i et organ i en moderne verden, som har så meget magt over medlemslandene, ikke er nogen, der råber vagt i gevær?
Pernille Blach Hansen (S), 2006-04-06:
Vi synes, det vil være en mægtig god idé at give kommunerne de redskaber, de skal bruge for at beskytte deres egne borgere mod denne type forurening, og vi håber da, at regeringen snart kommer til fornuft, så vi kan se, at det i denne sag måske vil lykkes for miljøministeren at føre miljøpolitik, og at det hele ikke skal gøres op i kroner og øre.
Ole Sohn (SF), 2004-01-23:
Det var sådan set mest for at påpege, at der i redegørelsen er en modsætning mellem at henvise til det sprogpolitiske oplæg »Sprog på spil«, som netop gør opmærksom på, at det ikke kun er et spørgsmål om, at vi øger informationen til børn, øger deres viden, men at man også bruger kommunikationen aktivt, at regeringens initiativer på folkeskoleområdet meget ensidigt går i retning af, at børnene skal sidde stille på deres numser og have øget faglighed, og for at vi kan måle, at de får øget faglighed, skal der være trinvise mål og slutvise mål.
Aage Frandsen (SF), 2002-01-08:
Jeg vil godt i forlængelse af hr. Stavads spørgsmål spørge: Er der andre forlig, som den tidligere regering har indgået med forskellige partier i Folketinget på forskellige tidspunkter for 2, 3, 6 år siden, hvor man også mener, at man er kommet med et lille signal i valgkampen om, at dem kunne man godt tænke sig at få ændret, og at det er et signal om, at man har sagt aftalerne op?
Martin Lidegaard (RV), 2004-10-28:
Det var fyrtårnet i det sidste trafikforlig, hvor vi jo altså ud over at få lovning på at få afklaret det strategiske, ud over at få den projektering, som vi behandler i dag, også fik 800 mio. kr. til at påbegynde en forbedring af kapaciteten mellem Hvidovre og Høje Taastrup.
Eva Kjer Hansen (V), 2007-02-23:
Jeg synes, det er ærgerligt gang på gang at skulle høre, hvordan man forfalder til den passive linje, hvor det bare er et spørgsmål om at spise folk af med en overførselsindkomst og så i øvrigt lade det være op til dem selv at finde ud af, hvad der videre skal ske.
Peder Hvelplund (EL), 2021-03-10:
Jeg vil gerne indlede med et citat: »Det kan ende med, at visse grupper af personer diskrimineres på baggrund af deres religion, og at vi på den måde i virkeligheden skubber de forkerte fra os, og det vil være et skridt baglæns i den frihedskamp for de demokratiske værdier, som jeg mener er så helt afgørende ikke bare for Danmark, men for hele Europa.«
Jan Trøjborg (S), 2000-05-15:
Jeg synes, det er en rigtig smaddergod debat, vi har haft med ngo'erne, og det skyldes naturligvis også, som hr. Per Stig Møller påpeger, at jeg har bestræbt mig for at prøve at sætte spørgsmålet om folkelig forankring til debat.
Barbara Gaardlykke Apol (JF), 2021-05-18:
Hr. Kasper Roug spurgte ind til det, hvor jeg svarede, at jeg mener, at klimaet helt klart er et af de områder, som vi burde samarbejde mere om, og jeg synes, det er meget interessant, hvis vi på en eller anden måde kunne indgå i et fælles forum, eller hvis der var nogle fælles initiativer, vi kunne tage, for at stoppe klimaforandringerne.
Dennis Flydtkjær (DF), 2016-10-27:
Baggrunden for forslaget er jo meget naturligt, at vi ser en meget massiv illegal handel i Danmark, som gør, at der er en stor grad af ulige konkurrence, fordi der er nogle virksomheder, der betaler deres afgifter og moms osv., men de bliver udkonkurreret af de her kiosker, som blomstrer op over det hele, som kan sælge varerne meget billigere, fordi de henter dem afgiftsfrit i bl.a. Sverige og Tyskland.
Line Barfod (EL), 2004-06-03:
Men De Radikale har jo i denne regeringsperiode været med til forlig, hvor man har skåret på nogle af dem, der har allermindst, har skåret på folk på kontanthjælp, så familier mister i nogle tilfælde 1.000 kr. om måneden, har sat loft over kontanthjælpen, så folk mister mange penge.
Pernille Rosenkrantz-Theil (S), 2024-04-10:
Men det er bare for at sige, at jeg synes, at det er meget dilemmafyldt, altså at hvis man så efterfølgende skal kunne løfte en bevisbyrde, kommer det jo næsten til at virke, som om man har uret i det, man har sagt, hvis ikke det lykkes en at løfte bevisbyrden.
Kristian Thulesen Dahl (DF), 2004-12-09:
Vi kunne godt have valgt, at vi ville håndtere det spørgsmål i vores egen forligskreds, og så sige, at når vi har løst det, så gør vi det bare, og så kunne hr. Morten Helveg Petersen, hr. Nicolai Wammen og andre på en eller anden måde blive orienteret via dagspressen.
Rune Lund (EL), 2017-03-14:
Men vi vil gerne kigge på, netop hvordan man kan gøre det lettere for borgeren at henvende sig til politiet, have en dialog med politiet, at det står klart, hvad for nogle krav man skal leve op til, når man fremsender materiale til politiet, at det kan gøres på en nem måde, at vi kigger på, hvad det er for nogle processer, der er internt i politiet, og om det er de rigtige i forhold til at løse opgaven, og om der skal være en eller anden form for digital understøttelse, som kan gøre det nemmere.
Roger Courage Matthisen (ALT), 2019-04-10:
Det er altså en dobbelt straf, når man fastholder det, der sker, geografisk set, fastholder, at der er nogle, der skal tvinges ind i vuggestuer, og fastholder, at dem, der bor på den anden side af grænserne, ikke behøver at tage deres børn ind i disse vuggestuer, men kan lade være.
Christine Antorini (SF), 1998-12-04:
« Den nødhjælpspakke kostede 3 mia. kr., og ordføreren supplerede med, at De Konservative netop peger på kvalitetsproblemerne, og derfor ville de ikke bruge penge på at oprette flere studiepladser, i stedet skulle der ansættes flere lektorer, forskere, ph.d.-studerende, der burde undervises i mindre hold, og ske en massiv efteruddannelse af lærerne og en forøgelse af IT-investeringerne.
Mogens Nørgård Pedersen (KD), 2004-11-18:
Nogle steder er det bompenge, nogle steder er det roadpricing eller lignende, men alle steder er det indført med stor succes, for disse initiativer giver et incitament til, at borgerne kan fravælge bilen eller vælge at køre ind i storbyerne på andre tidspunkter på dagen.
Lotte Rod (RV), 2017-03-31:
Derfor har vi med vilje ikke bare skrevet, at nu skal vi føre en eller anden bestemt model ud i livet, men lægger i stedet for op til med det her beslutningsforslag at sætte et lovforberedende arbejde i gang, som jo betyder, at ministeren skal samle de fremmeste eksperter, indhente viden og kvalificere, hvordan man kan gøre det på den bedste måde, fordi vi ikke bare skal tage en model fra et andet land, men skal lave den bedste model i Danmark.